als_Latn dik_Latn sag_Latn
Historia ime ndoshta nuk është ndonjë histori nga ato historitë e librave që çdo vajzë dëshiron ta përjetojë por është tepër e veçantë. Gjithçka nisi në Facebook pasi e kisha takuar diku si shokun e shoqes sime nuk e mbaja mend në foto dukej shumë ndryshe.
Bëmë një prezantim tjetër virtual aty ai thoshte me pretekstin se unë nuk e mbaja mend. E kështu ditët kalonin, ne të dy flisnim në çdo moment të ditës na ishte kthyer në një obsesion, mua filloi të më dukej se ai po merrte shumë kuptim në jetën time që nga një takim fare i thjeshtë në kafene deri tek ai person me të cilin komunikon gjatë gjithë ditës, më dukej sikur e kisha kudo me vete.
Pasi shkëmbyem numrat në Facebook komunikimi jonë filloi të merrte tjetër kuptim nuk e dinim se çfarë ishim, tashmë ai më telefononte çdo mëngjes dhe mbrëmje duke më thënë se nuk mund të jetonte pa ma dëgjuar zërin, nuk dija se çfarë ti thoja pasi nuk e shikoja me tepër se një shok.
Ai më pas filloi të më fliste shumë hapur duke e lënë tutje krenarinë e tij, një natë më tregoji se unë isha dashuria e tij me shikim të parë mesazhet e tij plot ndenja po më brenin nga brenda pasi unë nuk mund t’ia ktheja, vendosëm një ditë që të dilnim dhe ti thënë hapur ato çka kishim për njëri-tjetrin.
Ehhhh ai ishte takimi ynë i parë bashkë. Ishte një ditë tepër e nxehtë korriku, ai kishte provim paradite dhe jemi takuar në pikun e vapës në orën një të drekës. Unë i thashë që pasdite nuk kisha kohë pasi më duhej të shkoja në punë.
Shkuam tek një kafe, jashtë bënte shumë vapë dhe u futëm brenda, akoma më vjen të qesh me veten pasi situata ishte shumë e çuditshme, lokali ishte bosh, ndodheshim vetëm ne në një tavolinë aty dhe banakieri që shikonte lajmet dhe rrinte brenda se ishte freskët.
Fillova të flasë unë e para dhe diskutuam e folëm gjatë aty, por i thashë që ti je thjeshtë shoku im veç te shihje mimikën e tij në ato momente më dukej sikur po e lëndoja, por kjo ishte mënyra e duhur për t’ia thënë. Ai nuk foli më tepër po më tha që dashuritë e mëdha lindin nga miqësitë, unë nuk mundem të lë ty, do vazhdojmë si shokë.
Pas dy ditësh, pasi u takova me të unë u nisa për tek shpija e kushërinjve të mi, atij i thashë që kam ikur jam me kushërinjtë. Qëndrova rreth 20 ditë atje, flisnim çdo ditë me SMS, më bëri me atë mënyrën e tij speciale të dashurohesha, fillova dhe unë ta doja.
Dëshiroja t’ia thosha por nuk dija se si… derisa një ditë i shkrova një SMS: E di, tani e besoj atë që më the… kam ndryshuar mendim për ty.
Mu ngul aq thellë në mendime sa gjatë gjithë pushimeve të mija mendoja vetëm atë, çdo mashkull tjetër që më shikonte më dukej i tepërt, nuk mund ta mendoja veten me dikë tjetër.
Ai mezi priste që të kthehesha, dhe unë erdha nuk qëndrova gjatë. U takuam një pasdite, aq shumë kisha ndryshuar mendim sa ky nuk më dukej me ai i pari që dola tani e doja, e si mos ta duash ai është mashkulli perfekt.
Kësaj rradhe e lë atë të flas dhe vetëm admiroja mënyrën se si më fliste, ai është gjithashtu edhe shumë simpatik, ne të dy bëjmë çiftin perfekt jamë shumë e lumtur. Momenti me i paharrueshëm në jetën time ishte propozimi i tij, nuk kishte asgjë të jashtëzakonshme por ishin vetëm ndjenja të pastra, nuk e di, besoj që nuk ka djalë që të mi thotë ato fjalë, jam 1000% e sigurt për dashurinë e tij, nuk e ndërroj me askënd…
Ehhh kush mund ta mendonte që ai do të merrte kuptim kaq të madh në jetën time. Kam vetëm katër muaj që jam lidhur me të, të gjithë më thonë se kështu ndodh me të gjitha lidhjet, janë vetëm muajt e parë, por joo… ne akoma nuk e kemi kaluar atë zënkën tonë të parë është shumë i kuptueshëm, i dashur…
Ehhh zot, jam shumë me fat që e dua atë. Ai është gjithçka për mua, e di që e lexon portalin tuaj, andaj nuk dija mënyrë tjetër se si t’ia shpreh dashurinë, por i them këtu ENIS të dua pafund zemër. /H.K/Kosovarja/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn